| Лого на Европейската комисия — 12 жълти звезди на син фон, подредени в кръг и обградени от два графични елемента в сив цвят, които символизират сградата „Берлемон“ — седалището на Европейската комисия. | ЕВРОПЕЙСКА КОМИСИЯГЕНЕРАЛНА ДИРЕКЦИЯ „ТРУДОВА ЗАЕТОСТ, СОЦИАЛНИ ВЪПРОСИ И ПРИОБЩАВАНЕ“Дирекция E „Трудова мобилност и международни въпроси“**Отдел Е1 „Трудова мобилност, публични служби по заетостта, ЕОТ“** |
| --- | --- |

## Декларация за достъпност за Европас

Настоящата декларация се отнася за съдържание, публикувано в домейна: <https://europa.eu/europass> и неговите поддомейни.

Този уебсайт се управлява от ГД „Трудова заетост, социални въпроси и приобщаване“, отдел E1. Той е създаден така, че да се използва от възможно най-много хора, включително хора с увреждания.

Би трябвало да можете:

* да увеличавате големината на съдържанието до 200 % без проблеми,
* да разглеждате по-голямата част от уебсайта само с помощта на клавиатура,
* да разглеждате по-голямата част от уебсайта, като използвате съвременен екранен четец и софтуер за разпознаване на реч (на вашия компютър или телефон).

Уебсайтът е създаден така, че да бъде в съответствие с [техническия стандарт за уебсайтове и мобилни приложения EN 301 549, v.3.2.1](https://www.etsi.org/deliver/etsi_en/301500_301599/301549/03.02.01_60/en_301549v030201p.pdf). Той се придържа плътно към ниво AA на [Насоките за достъпност на уеб съдържанието (WCAG), версия 2.1](https://www.w3.org/TR/WCAG21/).

**Степен на съответствие**

Този уебсайт **съответства частично** на [технически стандарт EN 301 549, v.3.2.1](https://www.etsi.org/deliver/etsi_en/301500_301599/301549/03.02.01_60/en_301549v030201p.pdf) и на [Насоките за достъпност на уеб съдържанието (WCAG) 2.1, ниво AA](https://www.w3.org/WAI/standards-guidelines/wcag/). За повече подробности вижте раздел [Недостъпно съдържание](#_Non-accessible_content).

Уебсайтът е тестван за последен път през април 2023 г.

**Изготвяне на настоящата декларация**

Настоящата декларация е преразгледана на 15.12.2023 г.

**Обратна информация**

Ще се радваме да получим вашите коментари и предложения във връзка с достъпността на уебсайта на Европас. Моля, уведомете ни, ако се сблъсквате с пречки по отношение на достъпността:

* тел.: **00 800 6 7 8 9 10 11** от всяка точка в ЕС в делничен ден от 9:00 до 18:00 ч. централноевропейско време на всеки език на ЕС\* (обажданията са безплатни);
* формуляр за обратна информация: пишете ни чрез [формуляра за контакти във връзка с Европас](https://europa.eu/europass/en/about-europass/contact-us/submit-query).

Опитваме се да отговаряме в рамките на 15 работни дни от датата на получаване на запитването от компетентната служба на Комисията.

**Съвместимост с браузъри и помощни технологии**

Уебсайтът на Европас е създаден така, че да е съвместим със следните най-често използвани помощни технологии:

* последната версия на браузърите Google Chrome, Mozilla Firefox и Microsoft Edge;
* в съчетание с последните версии на помощни технологии.

**Технически спецификации**

Достъпността на уебсайта на Европас се основава на следните технологии, чрез които се осигурява работата на сайта при конкретната комбинация от уеб браузър и всякакви помощни технологии или плъгини, инсталирани на вашия компютър:

* HTML
* WAI-ARIA
* CSS
* JavaScript

**Недостъпно съдържание**

Въпреки че се стремим да осигурим достъпността на уебсайта на Европас, съществуват известни ограничения, по които работим активно. Благодарим ви за разбирането и търпението, докато работим за отстраняването на тези проблеми. Ако се сблъскате с пречка по отношение на достъпността, която не е посочена по-долу, моля, свържете се с нас.

 **Известни ограничения** (планирано отстраняване до края на 2024 г.):

* Някои страници може да са с недобър цветови контраст.
* Някои функции не са достъпни или са с ограничена достъпност (недостатъчно наличие на фокус) за потребители, които използват само клавиатура.
* За повечето визуални елементи няма текстова алтернатива на съответния език.
* За някои полета няма етикети за екранни четци или подобни помощни технологии.
* Някои съобщения за грешки не са ясно свързани с контролите на формулярите.
* Някои документи са във формат PDF и не са достъпни.
* Някои страници не са напълно адаптирани за екранни четци или подобни помощни технологии.
* Някои заглавия не са структурирани правилно за помощни технологии.
* Някои страници съдържат елементи, като например таблици и странични менюта, които може да не са достъпни.
* Някои URL адреси нямат разбираеми или правилни имена на път.
* Някои елементи не са изцяло адаптирани за достъпност на мобилни устройства.